 ร้านชาบูชาบูเกรดpremiumที่มีทั้งบรรยากาศ การบริการที่ดีเยี่ยมพร้อมทั้งวัตถุดิบที่มีคุณภาพเยี่ยมต้องยกให้ร้าน nabezo ร้านนี้เลย ร้านตั้งอยู่ที่ชั้น5ของห้างดังcentral embassyเดินเข้าไปในร้านได้รับการต้อนรับอย่างอบอุ่น ร้านตกแต่งได้ทันสมัยสวยงามมีที่นั่งติดริมกระจกมองเห็นวิวสวยงามหรือจะเลือกนั่งในส่วนอื่นที่เป็นส่วนตัวก็มี
    ชาบูมีทั้งเนื้อomigyu เนื้อ wagyu หรือถ้าไม่ทานเนื้อก็มีหมูชั้นเยี่ยมให้เลือกทาน อาหารร้านนี้เป็นsetไม่ใช่เป็นแบบ buffet อาหารเรียกน้ำย่อยมาเป็นกุ้งทอดกรอบ หอย และซูชิปลาหมึกคำพอดีๆรสชาติกลมกล่อม
หม้อชาบูๆที่นี่ดูงดงามอลังการณ์มาก
มีให้เลือกเป็นแบบสุกี้ยากี้กับชาบู วันนี้ทานชาบูมาพร้อมน้ำจิ้มพอนซึ งา และแบบเผ็ดรสชาติเยี่ยมทั้งสามอย่างเลย
   จากนั้นน้องบริกรชื่อChaซึ่งวันนี้ต้องขอชมเชยเป็นอย่างมา ถึงอาจจะเป็นต่างประเทศแต่ทางร้านได้เทรนมาได้ดีเยี่ยมในทุกๆเรื่องทั้งคำพูด การดูแลลูกค้า การเก็บจานที่ใช้เลย หรือแม้แต่การดูแลเครื่องดื่มยิ่งกว่าพนักงสนโรงแรมหกดาวอีก น้องช่วยนำผักใส่ลงไปในหม้อแล้วช่วยลวกเนื้อตามความต้องการของแต่ละคนหลังจากนั้นก็มีน้องๆบริกรอีกหลายท่านเอาทั้งตัวเส้นต่างๆ เต้าหู้ เห็ดสดๆมากมายหลากหลายชนิดเข้ามาให้อย่างไม่อั้น รวมทั้งก่อนออกก็ยังพูดด้วยคำสุภาพว่าถ้าไม่พอสามรถเรียกได้เลย ประทับใจมาก
   เนื้อวากิวของที่นี่ไสลด์มาบางกำลังดีเลย เนื้อลายสวยงามรสชาติหวานนุ่มชุ่มลิ้นทานกันเพลินเลย ตบท้ายด้วยราเมงซึ่งน้องchaมาทำให้อีกแล้ว เส้นราเมนเล็กแต่เหนียวนุ่มกำลังดี ใช้น้ำซุปชาบูในหม้อผสมกับซ๊อสของทางร้านเป็นจานตบท้ายที่รสชาติยอดเยี่ยมมากๆสำหรับมื้อนี้ ของหวานอย่างไอศครีม และจานอื่นๆก็อร่อยประทับใจ เป็นประสพการณ์การทานชาบูแบบpremiumที่ประทับใจมาก ถ้าสั่งเซ็ตเนื้อวากิวก็ตกหัวละประมาณ 1000นิดๆ